

**Уәкілетті экономикалық оператордың халықаралық тасымалдайтын көлік құралының тану белгісін бекіту туралы**

***Күшін жойған***

Қазақстан Республикасы Қаржы министрінің 2017 жылғы 8 ақпандағы № 89 бұйрығы. Қазақстан Республикасының Әділет министрлігінде 2017 жылғы 24 ақпанда № 14834 болып тіркелді. Күші жойылды - Қазақстан Республикасы Қаржы министрінің 2018 жылғы 22 қаңтардағы № 42 бұйрығымен

      Ескерту. Күші жойылды – ҚР Қаржы министрінің 22.01.2018 № 42 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

      "Қазақстан Республикасындағы кеден ісі туралы" 2010 жылғы 30 маусымдағы Қазақстан Республикасы Кодексінің 65-бабы 6-тармағына сәйкес **БҰЙЫРАМЫН:**

      1. Уәкілетті экономикалық оператордың халықаралық тасымалдайтын көлік құралының тану белгісі бекітілсін.

      2. Қазақстан Республикасы Қаржы министрлігінің Мемлекеттік кірістер комитеті (А.М. Теңгебаев) заңнамада белгіленген тәртіппен:

      1) осы бұйрықтың Қазақстан Республикасының Әділет министрлігінде мемлекеттік тіркелуін және оның ресми жариялануын;


      2) осы бұйрықтың Қазақстан Республикасы Қаржы министрлігінің интернет-ресурсында орналастырылуын қамтамасыз етсін.

      3. Осы бұйрық алғашқы ресми жарияланған күнінен кейін он күнтізбелік күн өткен соң қолданысқа енгізіледі.

|  |  |
| --- | --- |
| *Министр* | *Б. Сұлтанов* |

|  |  |
| --- | --- |
|  | Қазақстан Республикасы Қаржы министрінің 8 ақпандағы № 89 бұйрығымен бекітілген |

**Уәкілетті экономикалық оператордың халықаралық тасымалдайтын көлік құралының тану белгісі**



      Ескертпе:

      Көк түсті материалдың үстіне ақ түсті бояумен жазылған "АЕО" әріптер жазбасын (әріптер: биіктігі – 200 мм; әріп штрихының қалындығы – 20 мм) білдіреді.

      Барлық символдар атмосфералық жағдайлардың әсерінен түсін өзгертпейтін және көлік құралын пайдалану процесінде өшпейтін, суға тұрақты бояумен жазылады.

      Уәкілетті экономикалық оператордың халықаралық тасымалдайтын көлік құралының тану белгісі:

      1) көлік құралының алдыңғы бөлігінде –қозғалыс бағыты бойынша кабинаның оң жақ төменгі бұрышына;

      2) көлік құралдың артқы бөлігінде – қозғалыс бағыты бойынша шанақтың артқы бортының төмеңгі сол жақ бұрышына орналастырылады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК